Izin körem

«Izin körem» (kasakhisk-kyrillisk: «Ізін көрем», norsk oversettelse: Jeg ser sporene deres) er en kasakhisk popsang, med elementer hentet fra tradisjonell musikk, skrevet av Zjanar Duğalova og Rinat Zaitov og fremført av Zjanar Duğalova. Sangen ble vinner av den andre utgaven av Tyrkvisjonens sangkonkurranse i Kazan i 2014.

Ifølge Duğalova handler teksten i sangen om at selv om man lever i en moderne verden, må man ikke glemme at man er «etterkommere av store menn som Abaj og Jambıl».tengrinews.kz 23. november 2014, Жанар Дугалова посвятила победу на Turkvizyon-2014 Назарбаеву. Besøkt 27. januar 2015. Abaj Qunanbajuly (1845–1904) var en kasakhisk poet, komponist, filosof og reformator. Jambıl Jabayev (1846–1945) var en kasakhisk poet som hadde stor betydning for den tyrkiske kulturen. Vi må huske hvem vi er og hvor vi er, sier Duğalova.

«Jeg ser merkene, avtrykkene som ble satt av våre forfedre... Jambıl og Abaj er våre mest verdsatte. Dette vet jeg, og jeg følger i deres spor».Sangteksten på lyricstranslate.com. Besøkt 27. januar 2015.   «Lyden av dombraen buldrer, buldrer. Det er liv i den evige ånd... som om den har nådd oss ved å omskape seg til en mystisk sang».

«Izin körem» ble fremført i Kasakhstans nasjonale finale Turkvizyon-2014 Astana–Kazan den 26. oktober 2014, hvor den ble tildelt femti av femti mulige jurystemmer og 30 prosent av SMS-stemmene.YouTube, "Turkvizyon-2014" . Besøkt 27. januar 2015. 
Zjanar Duğalova vant dermed retten til å representere landet i Tyrkvisjonens sangkonkurranse.Kazakhstanskaya Pravda 27. oktober 2014, Zhanar Dugalova will represent Kazakhstan at Turkvizyon-2014 . Besøkt 27. januar 2015.  

Fra den nasjonale finalen til Tyrkvisjonens sangkonkurranse ble det gjort endringer på sangen, hvor de mest fremtredende ble gjort i refrengene og i sluttpartiet.YouTube, Izin korem. Nasjonal finale 26. oktober 2014. Besøkt 27. januar 2015. 
Et opprinnelig element med koring ble tatt bort, og som erstatning avsluttes melodien med en solo på det tradisjonelle strenginstrumentet dombra spilt av Nurzjan Täzjikenovgakku.kz 10. februar 2016, Ибрагимов хочет на Turkvizyon . Besøkt 19. februar 2016. . 

Duğalovas fremføring i finalen av Tyrkvisjonens sangkonkurranse ble tildelt ti poeng av 17 av 24 jurymedlemmer og oppnådde en endelig poengsum på 225 av 240 mulige,Eurovoix 21. november 2014, Turkvizyon'14: Kazakhstan Wins!. Besøkt 27. januar 2015.  den høyeste poengsummen oppnådd i konkurransens historie. Duğalova dediserte seieren til Kasakhstans president, Nursultan Nazarbajev.

Fotnoter

Referanser

Kategori:Sanger fra 2014
Kategori:Popsanger fra 2010-årene
Kategori:Kasakhstansk musikk
Kategori:Bidrag til Tyrkvisjonens sangkonkurranse